Sola' nin Batangas

An Sola' nin Batangas katubigan na nalikosan haros nin daga, asin namomogtak sa Filipinas. An mga banwaan nin Mabini, Bauan, San Pascual, saka kan Tingloy sa Isla nin Maribacan asin an siyudad nin Batangas nakapalibot sa pampang kaini. An kahiwasan kan  katubigan mga 220 km² (85 mi²), asin an kalabaan kan kosa nag'abot 450 km. An sola' may maximong rarom na 466 metro. Igwa igdi nin mga pribado asin sa gobyernong mga doongan.

An puerto sa Batangas  piglalaoman na magigin ikaduwang pinakadakula sa nasyon pag'abot kan panahon. Tadtad an palibot kan Sola' nin mga planta industryal arog kan gibohan asayti, gibohan nin pigproprosesong mga kakanon, asin pagibohan nin mga sasakyan-dagat. Dakul na parasira an nasarig sa saindang hanapbuhay igdi. Mayaman man ini sa rekursos nin dagat arog kan mga coral reefs na naganyat sa dakul na turista taon-taon.

 Mga panluwas na takod 

1. Batangas Coastalink 
2. Partnerships in Environmental Management in the Seas of East Asia 

Kategorya:Mga Sola' kan Filipinas
Kategorya:Batangas